1. Üldtingimused
   1. Väikeostu nimetus: „Seiretehnikutele tööriiete ostmine“.
   2. Hankija kontaktisik: **Ilona Horn**, e-post: [**ilona.horn@politsei.ee**](mailto:ilona.horn@politsei.ee).
   3. Ettevõtjatel on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
   4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
   5. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
   6. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
   7. Väikeostus saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.
   8. Väikeost on jagatud osadeks. Pakkuja võib esitada pakkumuse ühele, mitmele või kõigile osadele.

1. Ostetava asja kirjeldus

2.1 Ostetavate esemete kirjeldus on igas osas välja toodud tabelis.

2.2 Ostetavad esemed peavad vastama tehnilises kirjelduses olevale.

2.3 Riietusele antav garantii peab olema vähemalt 12 kuud (üks aasta) alates toote tarnimisest hankijale. Pakkuja võib pakkuda pikemat garantiid. Pakkuja märgib pakutava garantii pikkuse pakkumuses.

**OSA I – Tööjalatsid**

Tabel 1. Ostetavate esemete tehniline kirjeldus

|  |  |
| --- | --- |
| Poolkõrge saabas | * Saabaste pealispind peab olema veekindlast materjalist; * Saapad peavad olema jalas mugavad ja tald võimalikult painduv; * Saapa tald peab olema libisemiskindla mustriga; * Saapad peavad olema kaetud GORE-TEX membraani ja/või nahaga; * suurused: 42;42;45 * Kogus: 3 paari |
| Talveturvasaapad | * Talvesaabastel on nahast pealdis; * Turvanina metallist; * PU- materjalist välistald; * Saapad peavad olema jalas mugavad ja tald võimalikult painduv; * Saapa tald peab olema libisemiskindla mustriga; * Saapad peavad olema veekindlad; * Saapad peavad olema sooja voodriga;   Turvaklass: S3 SRC;   * Suurus: 42 * Kogus: 2 paari |
| Turvakingad | * Turvakingad on metallivabad, varbakaitse on komposiidist; * Jalatsitel on EVA- vahetald ja libisemiskindel välistald; * Turvajalatsi pealispind on mikrofiibrist; * Jalatsil on niiskust imav ja hingav võrkvooder * Turvaklass: S3 * Suurus: 42 * Kogus: 1 paar |

**OSA II – Tööpüksid, töökindad ja talvejope**

|  |  |
| --- | --- |
| Tööpüksid | * jalgevahe, põlved ja vöökoht peavad olema elastsed; * pükstel peavad olema Cordura või muust samaväärsest kangast tugevdused; * soovitav värvus: must, tumehall * materjal on hingav; * pükstel on klapiga tagataskud, eemaldatavad ripptaskud, joonlauatasku koos noakinnitusega, lisaks veniv tasku millel on lukuga jaotis ja ID märgi hoidik; * püksid on varustatud põlvekaitsmete taskutega; * püksid peavad olema masinpestavad * materjal: polüamiid, elastaan, Cordura või muu samaväärne materjal * kogus: 1 paar * soovitavad suurused: XL (pikkusele 170 cm) |
| Töökindad (näidistoote link: <https://tamrex.eu/ee/et/322-snickers-workwear-weather-essential-vee-ja-tuulekindla-kaeeseljaga-toeoekindad-outlet.html>) või sellega samaväärne toode | * Töökinnastel on käeseljal vee- ja tuulekindel vooder; * Töökinnastel on seespool *Thinsulate* või sellega samaväärne vooder; * pehmed polsterdused sõrmenukkide kaitseks; * Elastne mansett randmeosas * Kogused: 24 paari * Suurused: selguvad tellimuse käigus |
| Talvejope | * Talvejope peab olema tuule- ja veekindel, teibitud õmblustega; * Jope veekindluse näitaja peab olema minimaalselt 10 000 mm; * Jope hingavuse näitaja minimaalselt 10 000 g/m2; * Jopel peab olema soe vooder; * Jope peab olema võimalikult kerge ja elastne, võimaldamaks kanda jope peal turvarakmeid; * Jope seljaosa peab olema pikem; * Jopel peab olema kõrge krae; * Jopel peab olema suur kapuuts, mis võimaldab ära mahutada ka kiivri, kuid samas ei varja vaatevälja; * Jope kangas peab olema vastupidav ja hea kulumiskindlusega; * Enim kuluvates kohtades on Cordura või samaväärsest kangast tugevdused; * Vastab standardile EN343; * Jopel on mitmeid taskuid (nt ees 2 küljetaskut, vähemalt 1 rinnatasku, sees põuetasku, lisaks varruka tasku); * Materjal: 100% polüamiid, 100% polüester või polüamiid või sellega samaväärne materjal; * Suurused: XL (pikkusele 170 cm) * Kogus: 1 |

**OSA III – Kaitsekiiver**

|  |  |
| --- | --- |
| Kaitsekiiver (näidistoote link - <https://espak.ee/epood/toode/kaitsekiiver-kask-superplasma-aq-kollane/> või sellega samaväärne) | * Kiivri välismaterjal: polüpropüleen (PP); * Sisematerjal: kõrgtihedusega vahtpolüstüreen; * Kiivri rihm valmistatud pehmest nailonist ja see on kinnitatud väliskesta külge ilma metallneetideta; * Lõuarihm on 4-punkti kinnitusega; * Kiivril peavad olema lambiklambrid, * Kiivril peab olema näokaitse kinnitus, kõrvaklappide kinnitus; * Vastab standardile EN397; * Suurust peab saama reguleerida * Kogus: 2 tk |

**OSA IV – Talvekombinesoon**

|  |  |
| --- | --- |
| Talvine kombinesoon (näidistoote link: <https://grolls.ee/product/univern-protec-talvekombinesoon-8755/>) või sellega samaväärne | * Kombinesoon peab olema tuule- ja veekindel; * Kõik õmblused peavad olema teibitud; * Soe ja tepitud vooder, mis ei aja kandjat higistama; * Kõik lukud on vee- ja tuulekindlad; * Eemaldatav ja reguleeritav voodriga suur kapuuts. Kapuuts peab olema piisavalt suur, et mahutada ära kiiver, kuid ei tohiks nähtavust varjata; * Kombinesooni varrukatel on pöidlaosaga randmesoojendajad; * Varruka otstes takja või trukkide abil pingutid; * Jalgade osas lumetõke, ning külgedel lukud; * Sees on põlvekaitsmete taskud; * Väga hea hingavuse ja veehülgavuse näitajad: veehülgavus minimaalselt 20 000 mm ja hingavus minimaalselt 22 000 g/m2/24h; * Materjal: 100% polüester või muu samaväärne; * Suurus keskelt kummi abil reguleeritav; * Kogus: 1, suurus selgub tellimuse käigus. |

1. Pakkumuse ettevalmistamine, vormistamine ja esitamine

* 1. Pakkumus peab sisaldama:
     1. pakkumuse kogumaksumust (km-ta), sisaldab ka transpordiga seotud kulusid
     2. asjade tehnilist kirjeldust (sobivad ka tootelingid).
     3. asjade tarneaega (tarnekoht: Liivalao 11, Tallinn)
     4. pakutud esemete garantii pikkust KUUDES (näiteks 24 kuud) arvestatuna asjade üleandmisest;

* 1. Pakkumus peab olema esitatud hankija kontaktisiku e-posti aadressile [ilona.horn@politsei.ee](mailto:ilona.horn@politsei.ee) hiljemalt 08.11.2024. kell 12:00. Hilinenud pakkumusi hankija vastu ei võta.

* 1. Hankijal on õigus pakkumuste esitamise tähtaega pikendada.
  2. Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.

1. Pakkumuste kontrollimine ja eduka pakkumuse valik
   1. Hankija kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
   2. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
   3. Vastavaks tunnistatud pakkumuste seast valib hankija eduka pakkumuse välja madalaima hinna alusel.
   4. Kui te soovi pakkumust esitada, palume sellest samuti teavitada käesoleval e-posti aadressil [ilona.horn@politsei.ee](mailto:ilona.horn@politsei.ee).

1. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
   2. E-arve saatmise võimalused:
      1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
      2. hankijale on võimalik saata e-arvet tasuta, kasutades infosüsteeme:
2. e-arveldaja (<http://www.rik.ee/et/e-arveldaja>).
3. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja  piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama **hankija kontaktisiku nime (käesoleval juhul Ilona Horn) ja kirjaliku lepingu olemasolul tuleb viidata lepingu numbrile**.
  2. Juhul kui pakkuja ja hankija vahel on lisaks käesolevale lepingule sõlmitud veel lepinguid, on pakkuja kohustatud esitama iga lepingu kohta eraldi arve. Käesolevas punktis esitatud tingimustele mittevastav arve ei kuulu tasumisele. Arve  tasutakse 21 kalendripäeva jooksul arvates hankija poolt nõuetekohase arve kättesaamisest.
  3. Asjade vastuvõtmisel kontrollib hankija asjade vastavust väikeostu dokumendis toodud tehnilisele kirjeldusele ja pakkumusele, asjade koguse vastavust väikeostu dokumentidele. Hankija kinnitab e-posti teel akti hiljemalt kolme tööpäeva jooksul pärast täitja poolt asjade üleandmisest.

Lugupidamisega

Ilona Horn

ostujuht

logistikabüroo

administratsioon

Politsei-ja Piirivalveamet

Tel: (+372) 53016729

[ilona.horn@politsei.ee](mailto:ilona.horn@politsei.ee)

